Diari Oficial de la Generalitat Valenciana


Sumari del DOGV 6235, del 29-03-2010 (2010/2297)

Notificació de la sentència dictada en el judici de divorci contenciós número 547/2008.
---------------------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2297


Organisme emissor
:   Jutjat de Primera Instància Número 1 de Mislata

Tipus de document
:   Edicte

Notificació de la sentència dictada en el judici de divorci contenciós número 547/2008. [2010/2297]  
Divorci contenciós 000547/2008  
Part demandant: Catalina del Pino Escot.  
Part demandada: Vicente Garfella García.   
En el judici a què es fa referència s'ha dictat la resolució que té el text que literalment és com segueix:   
«Sentència número 73/2009   
Jutgessa que la dicta: Inmaculada C. Pérez Martínez.  
Lloc: Mislata.  
Data: 13 de maig de 2009  
Part demandant: Catalina del Pino Escot.  
Advocada: Marta López Quero.  
Procuradora: Teresa Pérez Orero.   
Part demandada: Vicente Garfella García. Rebel.  
Fets   
Primer. El 12 de juny de 2008, la procuradora Teresa Pérez Orero, en nom i representació de Catalina del Pino Escot, va presentar demanda de divorci contra Vicente Garfella García. En la demanda se sol·licita que es dicte sentència conforme a la pètita.   
Segon. Una vegada admesa a tràmit la demanda de divorci interposada mitjançant la interlocutòria de 23 de juny de 2008, es va traslladar a la part demandada perquè presentara escrit de contestació a la demanda en el termini de 20 dies.   
Mitjançant la provisió de 25 de febrer de 2009 es va declarar en rebel·lia la part demandada per no haver comparegut dins del termini per a contestar a la demanda.   
Tercer. La vista es va celebrar el 12 de maig de 2009 amb la part demandada en rebel·lia. La part demandant es va ratificar en l'escrit de demanda. Es va sol·licitar la recepció del plet a prova i es va admetre la documental per reproduïda. Fonaments de dret   
Primer. divorci.  
De conformitat amb l'article 86 del Codi Civil es decretarà judicialment el divorci, qualsevol que siga la forma de la celebració del matrimoni, a petició d'un sol dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies que exigeix l'article 81.  
En aquest cas, havent sol·licitat el divorci un dels cònjuges, Catalina del Pino Escot, i atés que hi concorren els requisits exigits, pertoca declarar la dissolució del matrimoni per divorci.   
Segon. Registre civil   
De conformitat amb l'article 755 de la Llei d'Enjudiciament Civil, aquesta resolució ha de comunicar-se d'ofici a l'encarregat del Registre Civil on conste inscrit el matrimoni dels cònjuges per a la pràctica dels assentaments que corresponguen.   
Tercer. Costes   
No pertoca fer especial pronunciament sobre les costes.   
Dispositiva   
Estime la demanda presentada per Catalina del Pino Escot contra Vicente Garfella García i declare la dissolució del matrimoni per divorci.   
No es fa un pronunciament exprés sobre les costes.  
Una vegada siga ferma aquesta resolució, comuniqueu-ho al Registre Civil on conste inscrit el matrimoni dels litigants.   
Contra aquesta resolució es pot interposar un recurs d'apel·lació de conformitat amb els articles 455 i següents de la Llei d'Enjudiciament Civil, que s'haurà de preparar dins del termini de cinc dies, comptador des de la notificació.   
Aquesta és la meua sentència, que jutjant en aquesta instància pronuncie, mane i firme.   
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, el secretari judicial, en done fe.  
Mislata, 13 de maig de 2009».  
I perquè valga de notificació de forma legal al demandat Vicente Garfella García, expedisc i firme aquest edicte.  
Mislata, 22 d'octubre de 2009.- La jutgessa: Inmaculada C. Pérez Martínez. El secretari: José Vicente García López.